Enkampas
Enkampas (kat. Encamp) – viena iš Andoros parapijų, įsikūrusi prie Valyros upės, bei to paties pavadinimo miestas. Parapijoje taip pat yra Vila, El Pas de la Casa, Grau Roig, el Tremat, la Mosquera ir Les Bons gyvenvietės. Parapija yra 1300 metrų aukštyje virš jūros lygio. Aukščiausias taškas, iškilęs 2865 m, yra Pic dels Pessons kalnas. Nuo 1939 m. rugpjūčio 7 d. iki 1981 m. balandžio 9 d., šalia Engolasters ežero, veikė Andoros radijo bangų perdavimo bokštas. Stoties antena, kyšanti 1600 m aukštyje, išlikusi iki šių dienų.